stanford-oval/wikipedia huggingface dataset:
แพทยศาสตร์

สัญลักษณ์งูพันไม้เท้า สื่อถึงเทพแอสเคลปิอุส เทพแห่งการแพทย์ของกรีก
แพทยศาสตร์ หรือ การแพทย์ (อังกฤษ: medicine) เป็นวิทยาศาสตร์ประยุกต์สาขาหนึ่ง มุ่งแสวงหาความรู้และให้การดูแลสุขภาพแก่ผู้ป่วยและคนทั่วไป ทั้งในแง่การวินิจฉัยโรค พยากรณ์โรค ส่งเสริมสุขภาพ ป้องกันและรักษาโรค ฟื้นฟูสุขภาพ และให้การประคับประคองผู้ป่วยที่มีโรคหรือการบาดเจ็บต่าง ๆ ประกอบไปด้วยศาสตร์ย่อย ๆ มากมายที่ถูกพัฒนามาเพื่อดูแลผู้ป่วยและป้องกันโรค การแพทย์สมัยใหม่ใช้องค์ความรู้จากวิทยาศาสตร์ชีวการแพทย์ การวิจัยทางการแพทย์ พันธุศาสตร์การแพทย์ เทคโนโลยีทางการแพทย์ เพื่อนำมาวินิจฉัย รักษา ป้องกันโรคและการบาดเจ็บต่าง ๆ โดยใช้ยาและการผ่าตัด รวมไปถึงการบำบัดแขนงต่าง ๆ เช่น จิตบำบัด การเข้าเฝือก วัสดุการแพทย์ ยาชีวภาพ และการรักษาด้วยรังสี เป็นต้น
การแพทย์เป็นศาสตร์ที่เก่าแก่ มีอยู่คู่กับมนุษย์มาตั้งแต่ยุคก่อนประวัติศาสตร์ ซึ่งในสมัยนั้นการแพทย์มักทำอย่างเป็นศิลปศาสตร์ มักมีความเชื่อมโยงกับศาสนา ปรัชญา และความเชื่อในท้องถิ่น เช่น หมอยาพื้นบ้านอาจใช้สมุนไพรร่วมกับการสวดอธิษฐานในการรักษาโรค หรือนักปรัชญาและแพทย์โบราณอาจใช้การปล่อยเลือดในการรักษาโรคตามความเชื่อเรื่องธาตุเหลวที่เป็นองค์ประกอบของร่างกาย ในช่วงไม่กี่ศตวรรษมานี้ ซึ่งมีความก้าวหน้าในวิทยาศาสตร์สมัยใหม่ การแพทย์ส่วนใหญ่นำเอาความรู้ที่เป็นวิทยาศาสตร์ (ทั้งวิทยาศาสตร์พื้นฐานและวิทยาศาสตร์ประยุกต์ รวมกันเรียกว่าวิทยาศาสตร์การแพทย์) และศิลปศาสตร์มาประกอบกัน อย่างเช่น การเย็บแผล มีทั้งส่วนที่เป็นศิลปศาสตร์ที่ต้องใช้ฝีมือในการเย็บ และส่วนที่เป็นวิทยาศาสตร์ที่ใช้ความรู้และการคิดพิจารณาว่าเนื้อเยื่อจะสมานกันได้อย่างไรในระดับเซลล์และระดับโมเลกุล เป็นต้น
การแพทย์ในยุคก่อนที่จะเป็นวิทยาศาสตร์มักถูกเรียกว่าการแพทย์พื้นบ้าน (traditional) เมื่อนำมาใช้ในปัจจุบันโดยไม่ผ่านการทดสอบแบบวิทยาศาสตร์อาจถูกเรียกว่าการแพทย์ทางเลือก และการแพทย์ทางเลือกที่ไม่มีประสิทธิภาพและไม่มีความปลอดภัยอาจถูกเรียกว่าทุเวชปฏิบัติ (quackery) หรือหมอเถื่อน
แพทยศาสตร์มีศาสตร์เฉพาะทางต่าง ๆ อีกมากมาย เช่น กุมารเวชศาสตร์, อายุรศาสตร์, ศัลยศาสตร์, ศัลยศาสตร์ออร์โธปิดิกส์ (ศัลยศาสตร์กระดูก), สูติศาสตร์, นรีเวชวิทยา, โสตศอนาสิกวิทยา, นิติเวชศาสตร์, จักษุวิทยา, จิตเวชศาสตร์, รังสีวิทยา, ตจวิทยา, พยาธิวิทยา, เวชศาสตร์ชุมชน, อาชีวเวชศาสตร์, เวชศาสตร์ฟื้นฟู, เวชระเบียน, เวชสถิติ เป็นต้น และในแต่ละสาขายังแบ่งย่อยเป็นสาขาย่อยลงไปอีกตามอวัยวะหรือกลุ่มของโรค เช่น ศัลยศาสตร์หัวใจและทรวงอก อายุรศาสตร์โรคไต เป็นต้น
ดูเพิ่ม

สถานีย่อยแพทยศาสตร์
แพตตี แฮร์ริสัน

| แพตตี แฮร์ริสัน |
| --- | --- |
เกิด:  (1990-10-31) 31 ตุลาคม ค.ศ. 1990 (34 ปี) โอเรียน โอไฮโอ สหรัฐ
อาชีพ: นักแสดง นักแสดงตลก
ปีปฏิบัติงาน: ค.ศ. 2015–ปัจจุบัน
แพตตี แฮร์ริสัน (อังกฤษ: Patti Harrison; เกิด 31 ตุลาคม ค.ศ. 1990) เป็นนักแสดงและนักแสดงตลกชาวอเมริกัน เธอมีชื่อเสียงจากบทบาทของเธอในซีรีส์ตลก เช่น ชริลล์ (2019–2021) และ ไอธิงยูชูดลีฟวิธทิม โรบินสัน (พ.ศ. 2562–ปัจจุบัน) รวมถึงภาพยนตร์ตลกเรื่อง ทูเกเธอร์ ทูเกเธอร์ (พ.ศ. 2564) โดยภาพยนตร์เรื่องหลังนี้ทำให้เธอได้รับการเสนอชื่อเข้าชิงรางวัลอินดีเพนเดนท์สปิริตอวอร์ด สาขานักแสดงนำหญิงยอดเยี่ยม
ผลงานการแสดง > ภาพยนตร์

| ปี ค> ศ. | เรื่อง | บทบาท | หมายเหตุ |
| --- | --- | --- | --- |
| 2017 | แบกแดด, ฟลอริดา | แบมบี้ |  |
| 2018 | แชนแนลเซิร์ฟฟิง | อัปโปโลเนีย มัวร์เฮาส์ |  |
| 2018 | อะซิมเปิลเฟเวอร์ | กิโกะ |  |
| 2018 | เกลียว | แฮร์วูแมน |  |
| 2021 | ทูเกเธอร์ ทูเกเธอร์ | แอนนา เคเปอร์ |  |
| 2021 | รายากับมังกรตัวสุดท้าย | หัวหน้าเผ่าหาง | พากย์เสียง |
| 2022 | เมืองที่สาบสูญ | แอลลิสัน |  |
| 2022 | คูลบลูคาร์ | ผู้หญิง | หนังสั้นว่ายน้ำสำหรับผู้ใหญ่ |
| 2022 | โดดเด่น: การเฉลิมฉลอง LGBTQ+ | ตัวเธอเอง |  |
| 2022 | แม็ค & ริต้า | สเตฟานี่ |  |
แหล่งข้อมูลอื่น

แพตตี แฮร์ริสัน ที่อินสตาแกรม
แพตตี แฮร์ริสัน ที่อินเทอร์เน็ตมูวีเดตาเบส
เฟอร์รารี่ แคลิฟอร์เนีย

| เฟอร์รารี่ แคลิฟอร์เนีย |
| --- | --- |

ภาพรวม
บริษัทผู้ผลิต: เฟอร์รารี่
เริ่มผลิตเมื่อ: ค.ศ. 2008 – 2017
แหล่งผลิต: มาราเนลโล, ประเทศอิตาลี
ผู้ออกแบบ: พินินฟารินา (แคลิฟอร์เนีย) เซนโทรสไตล์เฟอร์รารี่ร่วมกับบริษัทพินินฟารินา (แคลิฟอร์เนีย ที)
ตัวถังและช่วงล่าง
ประเภท: รถยนต์นั่งประเภทหรูหราสมรรถนะสูง (Grand tourer)
รูปแบบตัวถัง: 2 ประตู 2+2 คูเป คาบริโอเลต
โครงสร้าง: เครื่องยนต์กลางลำหน้า ขับเคลื่อนสองล้อท้าย (FMR)
ระบบส่งกำลัง
เครื่องยนต์: แคลิฟอร์เนีย 4.3 L เครื่องเฟอร์รารี่ เอฟ136 ไอ V8 3.9 L เครื่องเฟอร์รารี่ เอฟ154 บีบี ทวินเทอร์โบ V8
ระบบเกียร์: เกียร์ดูโอ-คลัช 7 จังหวะ (แคลิฟอร์เนีย และแคลิฟอร์เนีย ที)  เกียร์ธรรมดา 6 จังหวะ (แคลิฟอร์เนีย)
มิติ
ระยะฐานล้อ: 2,670 mm (105.1 in) (แคลิฟอร์เนีย) 2,670 mm (105.1 in) (แคลิฟอร์เนีย ที)
ความยาว: 4,563 mm (179.6 in) (แคลิฟอร์เนีย) 4,570 mm (179.9 in) (แคลิฟอร์เนีย ที)
ความกว้าง: 1,902 mm (74.9 in) (แคลิฟอร์เนีย) 1,910 mm (75.2 in) (แคลิฟอร์เนีย ที)
ความสูง: 1,308 mm (51.5 in) (แคลิฟอร์เนีย) 1,322 mm (52.0 in) (แคลิฟอร์เนีย ที)
น้ำหนัก: แคลิฟอร์เนีย 1,735 kg (3,825 lb) (Europe) 1,870 kg (4,123 lb)* (US) แคลิฟอร์เนีย ที 1,730 kg (3,813 lb) (Europe) 1,843 kg (4,064 lb) (US)
ระยะเหตุการณ์
รุ่นต่อไป: เฟอร์รารี่ พอร์โตฟิโน่
เฟอร์รารี่ แคลิฟอร์เนีย (อังกฤษ: Ferrari California) เป็นรถยนต์นั่งประเภทหรูหราสมรรถนะสูง เครื่องยนตร์กลางลำหน้าขับเคลื่อนสองล้อท้าย (FMR) 2 ประตู 2+2 ที่นั่ง ผลิตโดยบริษัทรถยนต์สัญชาติอิตาลี เฟอร์รารี่ แคลิฟอร์เนีย เป็นรุ่น คูเป แบบคาบริโอเล็ต (Coupé cabriolet) หรือรถเปิดประทุนหลังคาแข็งแบบฮาร์ดท็อป รถมาพร้อมกับเครื่องยนต์ 4.3 ลิตร (260 cu in) V8 ให้กำลัง 460 PS (338 kW; 454 แรงม้า) "แคลิฟอเนีย" คือรถที่มาปลุกตำนาน เฟอร์รารี่ 250 จีที (Ferrari 250 GT)  ซึ่งเป็นรถที่ผลิตในช่วงศตวรรษที่ 1950 ขึ้นมาอีกครั้ง ซึ่ง 250 จีที ถือเป็นรถที่สร้างชื่อเสียงให้กับเฟอร์รารี่ไว้มากมาย โดยเฉพาะอย่างยิ่งกับรุ่น เฟอร์รารี่ 250 จีทีโอ ซึ่งถือเป็นตำนานบนหน้าหนึ่งของเฟอร์รารี่ ด้วยการจัดอันดับ จากทุกนิตยสารเกี่ยวกับรถยนต์ ให้เป็น "รถเฟอร์รารี่ที่ยิ่งใหญ่ที่สุด"
เฟอร์รารี่ แคลิฟอร์เนีย ได้เปิดตัวครั้งแรกที่งานปารีสมอเตอร์โชว์ ปี ค.ศ. 2008 โดยก่อนหน้านี้ก็ได้มีข่าวลือมาว่า ตัวถังรถ ทีแรกออกแบบมาเพื่อให้กับตัวใหม่ของมาเซราติ แต่สุดท้ายก็ได้ถูกขายแบบให้กับเฟอร์รารี่ จนกลายมาเป็น แคลิฟอร์เนีย คันนี้ แต่ถึงอย่างไรก็ดี ทางเฟอร์รารี่ ก็ออกมาปฏิเสธข่าวลือนี้
แคลิฟอร์เนีย คือรุ่นแรกที่ได้ผลิตที่โรงงานแห่งใหม่ ในมาราเนลโล (Maranello) ซึ่งสามารถลิต แคลิฟอร์เนีย ได้ประมาณ 27 คันต่อวัน หรือ ประมาณ 6,000 คันต่อเดือน
แคลิฟอร์เนีย เอชเอส

แคลิฟอร์เนีย เอชเอส (California HS) ในรูปแบบโฉมใหม่ซึ่งจะใช้ชื่อรุ่นเป็นปี ค.ศ. 2013 แคลิฟอร์เนีย เอชเอส ที่แตกต่างกับโฉมปีก่อนหน้านี้ อย่างเช่น ล้อแม็กสีเงินและรูระบายอากาศ ที่อยู่หลัง ล้อด้านหน้า
แคลิฟอร์เนีย ที

แคลิฟอร์เนีย ที (California T)คือโฉมล่าสุดโดยมีการตกแต่งภายในใหม่ การเปลี่ยนหน้ารถอย่างเห็นได้ชัดเจน ระบบส่งกำลังเทอร์โบชาร์จใหม่ รถได้เปิดตัวอย่างไม่เป็นทางการครั้งแรกบนเว็บหลัก ในวันที่ 12 กุมภาพันธ์ 8.L. 2014 และเปิดตัวอย่างเป็นทางการในงานเจนีวามอเตอร์โชว์ ในเดือนมีนาคม ค.ศ. 2014
แคลิฟอร์เนีย ที ได้ใช้เครื่องยนตร์ วี8 ไบ-เทอร์โบ (bi-turbo) ขนาด 3.8 ลิตรใหม่ ซึ่งสามารถส่งกำลังได้ถึง 552 แรงม้า (412 kW; 560 PS) ที่ 7,500 rpm และแรงบิดที่ 4,750 rpm นอกจากนี้ยังได้มีการพัฒนาเป็นเกียร์ 7 จังหวะดูโอคลัตซ์ รถสามารถทำอัตราเร่ง 0-100 กม./ชม. ได้ที่ 3.6 วินาที และ ทำความเร็วสูงสุดได้ที่ 315 กม./ชม. หรือ 196 ไมล์/ชม.
คำว่า "ที" (T) หมายถึง เทอร์โบ (Turbo) ซึ่งเป็นเทคโนโลยีของทางเฟอร์รารี่ ซึ่งได้ใช้ล่าสุดกับ เฟอร์รารี่ เอฟ40
สถิติของแคลิฟอร์เนีย > สิ่งแรกของเฟอร์รารี่

เครื่องยนต์ V8 ประเภทแรกของเฟอร์รารี่
เกียร์ 7 จังหวะ ดูโอ-คลัทซ์ ชนิดแรกของเฟอร์รารี่
รถเปิดประทุนหลังคาแข็ง (Folding metal roof) รุ่นแรกของเฟอร์รารี่
ระบบ Multi-link suspension ระบบแรกของเฟอร์รารี่
ระบบหัวฉีดเบนซินโดยตรง (Gasoline direct injection) ระบบแรกของเฟอร์รารี่
สถิติของแคลิฟอร์เนีย > สมรรถนะ

แคลิฟอร์เนีย มีความเร็วสูงสุดที่ 310 กม./ชม. (193 ไมล์/ชม.) และทำความเร่ง 0-100 กม./ชม. ได้ในที่ 3.9 วินาที แม้ว่าด้วยน้ำหนักที่ 180 กิโลกรัม (397 lb) ซึ่งหนักกว่า แต่สมรรถนะเมื่อเทียบกับ เฟอร์รารี่ เอฟ430 ซึ่งเบากว่า แต่สามารถทำความเร่ง 0-100 กม./ชม. ได้ในเวลาเท่ากัน
ดูเพิ่ม

เฟอร์รารี่
เฟอร์รารี่ เอฟ430
เฟอร์รารี่ 458 อิตาเลีย
แคลิฟอร์เนีย เอชเอส
แคลิฟอร์เนีย ที
แพนทีน

| --- | --- |

ชนิดสินค้า: ผลิตภัณฑ์ดูแลเส้นผม
เจ้าของปัจจุบัน:  พรอคเตอร์ แอนด์ แกมเบิล
ตลาด: ทั่วโลก
แพนทีน (อังกฤษ: Pantene) เคยเป็นตราสินค้าผลิตภัณฑ์ดูแลเส้นผมจากสวิตเซอร์แลนด์ ปัจจุบันเป็นของพรอคเตอร์ แอนด์ แกมเบิล ผลิตภัณฑ์นี้มีต้นกำเนิดในยุโรปเมื่อปี 1945 โดยฮอฟฟ์แมน-ลา โรช จากประเทศสวิตเซอร์แลนด์ ซึ่งที่มาของชื่อมาจาก แพนทีนอล ซึ่งเป็นสารสกัดที่ให้ความชุ่มชื้นและเพิ่มความยืดหยุ่นให้กับเส้นผม ใบหน้า ผิวกาย เริ่มเปิดตัวในสหรัฐและทั่วโลกในปี 1985 เมื่อวิคส์เข้าซื้อตราสินค้า ต่อมาพรอคเตอร์ แอนด์ แกมเบิล หรือพีแอนด์จีได้เข้าซื้อกิจการวิคส์ในปีเดียวกันเพื่อให้พีแอนด์จีสามารถแข่งขันในตลาด "ผลิตภัณฑ์ความงาม" ได้แทนที่จะขายสินค้าอุปโภคบริโภคเพียงอย่างเดียว
ผลิตภัณฑ์ที่รู้จักกันดีที่สุดของตราสินค้าคือแชมพูและครีมนวดผมแบบทู-อิน-วัน แพนทีน โปร-วี (แพนทีน โปร-วิตามิน) สินค้าได้รับความสนใจมากที่สุดเนื่องจากมีแคมเพนโฆษณาในปี 1989 ซึ่งนางแบบโฆษณากล่าวว่า "อย่าเกลียดฉันเพราะฉันสวย"
แพนด้า (เพลง)

| "แพนด้า" |
| --- | --- |

เพลงโดยดีไซเนอร์
จากอัลบั้มนิวอิงลิช
วางจำหน่าย: 15 ธันวาคม ค.ศ. 2015 (2015-12-15) 26 กุมภาพันธ์ ค.ศ. 2016 (2016-02-26) (re-release)
บันทึกเสียง: 2014–15
แนวเพลง: แทรป
ความยาว: 4:01 3:39 (radio edit)
ค่ายเพลง: GOOD เดฟแจม
ผู้ประพันธ์เพลง: ซิดนีย์ เซลบี ที่ 3 แอดแนน คาน
โปรดิวเซอร์: เมเนซ

มิวสิกวิดีโอ
"แพนด้า" ที่ยูทูบ
 
"แพนด้า" (อังกฤษ: Panda) เป็นซิงเกิลเปิดตัวของนักร้องฮิปฮอปชาวอเมริกัน ดีไซเนอร์ เพลงเผยแพร่ครั้งแรกวันที่ 15 ธันวาคม ค.ศ. 2015 และออกเป็นซิงเกิลให้ดาวน์โหลดในร้านไอทูนส์วันที่ 20 ธันวาคม ค.ศ. 2015 ก่อนจำหน่ายอีกครั้งในวันที่ 27 กุมภาพันธ์ ค.ศ. 2016 เพลงแต่งโดยดีไซเนอร์และโปรดิวเซอร์เพลงชื่อ เมเนซ ส่วนหนึ่งของเพลง "แพนด้า" ถูกนำไปใส่ในเพลง "ฟาเธอร์สเตร็ตช์มายแฮนส์ พาร์ต 2" ของคานเย เวสต์ ผู้ก่อตั้งค่ายกูดมิวสิก ในสตูดิโออัลบั้มเดอะไลฟ์ออฟพาโบล และทำให้เกิดรีมิกซ์หลายเพลง ซิงเกิลขึ้นอันดับหนึ่งบนชาร์ตบิลบอร์ดฮอต 100 ในสิ้นเดือนเมษายน ค.ศ. 2016 มิวสิกวิดีโอออกอากาศวันที่ 10 พฤษภาคม ค.ศ. 2016
แพทริก รอเบิตส์

| 0 | 1 | 2 | 3 |
| --- | --- | --- | --- |
 รอเบิตส์ขณะเล่นให้กับฟูลัมใน ค.ศ. 2014
ข้อมูลส่วนตัว
ชื่อเต็ม:  แพทริก จอห์น โจเซฟ รอเบิตส์
วันเกิด:   (1997-02-05) 5 กุมภาพันธ์ ค.ศ. 1997 (27 ปี)
สถานที่เกิด:  คิงส์ตันอะพอนเทมส์ อังกฤษ
ส่วนสูง:  1.70 เมตร (5 ฟุต 7 นิ้ว)
ตำแหน่ง:  ปีก
ข้อมูลสโมสร
สโมสรปัจจุบัน:  ซันเดอร์แลนด์
หมายเลข:  10
สโมสรเยาวชน
:  Molesey Juniors
0000–2010:  เอเอฟซี วิมเบิลดัน
2010–2014:  ฟูลัม
สโมสรอาชีพ*
| ปี |  ทีม |  ลงเล่น |  (ประตู) |
| 2014–2015 |  ฟูลัม |  19 |  (0) |
| 2015– |  แมนเชสเตอร์ซิตี |  1 |  (0) |
| 2016–2018 |  → เซลติก (ยืม) |  55 |  (15) |
| 2018–2019 |  → ฌิโรนา (ยืม) |  19 |  (0) |
| 2019–2020 |  → นอริชซิตี (ยืม) |  3 |  (0) |
| 2020–2021 |  → มิดเดิลส์เบรอ (ยืม) |  19 |  (1) |
| 2021 |  → ดาร์บีเคาน์ตี (ยืม) |  15 |  (1) |
ทีมชาติ‡
| 2012–2013 |  อังกฤษ อายุไม่เกิน 16 ปี |  7 |  (1) |
| 2013–2014 |  อังกฤษ อายุไม่เกิน 17 ปี |  14 |  (7) |
| 2015 |  อังกฤษ อายุไม่เกิน 18 ปี |  2 |  (1) |
| 2014–2016 |  อังกฤษ อายุไม่เกิน 19 ปี |  16 |  (6) |
| 2016–2017 |  อังกฤษ อายุไม่เกิน 20 ปี |  8 |  (4) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 20:18, 8 พฤษภาคม ค.ศ. 2021 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:53, 24 เมษายน ค.ศ. 2017 (UTC)
แพทริก จอห์น โจเซฟ รอเบิตส์ (อังกฤษ: Patrick John Joseph Roberts; เกิด 5 กุมภาพันธ์ ค.ศ. 1997) เป็นนักฟุตบอลชาวอังกฤษ ปัจจุบันเล่นในตำแหน่งปีกให้กับซันเดอร์แลนด์ เขาเคยเล่นผ่านการยืมให้กับฟูลัม, เซลติก และฌิโรนา
แหล่งข้อมูลอื่น

Player Profile เก็บถาวร 2016-06-20 ที่ เวย์แบ็กแมชชีน at Manchester City
สถิติของ แพทริก รอเบิตส์ ที่ Soccerbase
| ด ค กผู้เล่นชุดปัจจุบันของสโมสรฟุตบอลแมนเชสเตอร์ซิตี  |
| --- | --- |
 2 วอล์กเกอร์  3 ดียัช  4 ฟิลลิปส์  5 สโตนส์  6 อาเก  8 กอวาชิช  9 โฮลัน  10 กรีลิช  11 โดกูว์  12 อังเฆลิญโญ  16 โรดริ  17 เดอ เบรยเนอ  19 กึนโดอัน  20 เบ. ซิลวา  22 แมนดี  25 อาคันจี  27 กังเซลู  30 โอตาเมนดิ  31 แอแดร์ซง  34 ซันด์แลร์  47 โฟเดน  49 มูริช  33 คาร์สัน  80 พาล์มเมอร์  ผู้จัดการ: กวาร์ดิออลา
แพทริก โฮว์ลีย์

แพทริก โฮว์ลีย์ ในปี ค.ศ. 2016
แพทริก โฮว์ลีย์ (อังกฤษ: Patrick Howley; เกิดเมื่อปี ค.ศ. 1989) เป็นนักข่าวจากสหรัฐอเมริกา ซึ่งเขาเป็นบรรณาธิการเว็บไซต์ข่าว บิ๊ก ลีก โพลิติกส์ ซึ่งเป็นเว็บไซต์ข่าวที่มีอุดมการณ์ขวาจัด
การทำงาน

แพทริก โฮว์ลีย์ เป็นเคยเป็นผู้สื่อข่าวของเครือข่ายข่าวไบรบาร์ท ซึ่งอยู่ที่วอชิงตัน ดี.ซี. เดอะวอชิงตันฟรีบีคอน และ เดอะเดลี่คอลเลอร์ ก่อนหน้านี้แพทริก โฮว์ลีย์ เคยเป็นผู้ช่วยบรรณาธิการของดิอเมริกัน สเปรคเตเตอร์ ผลงานของเขาปรากฎในเดอะวอลล์สตรีทเจอร์นัล เนชั่นนอล รีวิวและ ซีน ฮันนิตี้
ในเดือน มกราคม ค.ศ. 2017 โฮว์ลีย์ได้ลาออกเครือข่ายข่าวไบรอิบาร์ท เพื่อมาเป็นบรรณาธิการเว็บไซต์ข่าว บิ๊ก ลีก โพลิติกส์ ซึ่งเป็นเว็บไซต์ข่าวที่มีอุดมการณ์ขวาจัด เขาถูกวิพากษ์วิจารณ์ในรูปแบบของการสื่อสารมวลชนและถ้อยคำ
แพทริก สจวร์ต

| เซอร์ เซอร์แพทริก สจวร์ต OBE |
| --- | --- |
แพทริก สจวร์ตในงานซานดิอาโกคอมิกคอน 2019
เกิด:  (1940-07-13) 13 กรกฎาคม ค.ศ. 1940 (84 ปี) เมียร์ฟิลด์, เวสต์ไรดิงออฟยอร์กเชียร์, England
ศิษย์เก่า: โรงเรียนโรงละครบริสตอลโอลด์วิค
อาชีพ: นักแสดง
ปีปฏิบัติงาน: 1959–ปัจจุบัน
ผลงาน: รายชื่อเต็ม
คู่สมรส: ชีล่า ฟัลคอนเนอร์ (สมรส 1966; หย่า 1990) เวนดี้ นอยส์ (สมรส 2000; หย่า 2003) ซันนี่ โอเซลล์ (สมรส 2013)
บุตร: 2 คน
รางวัล: รายชื่อเต็ม
ลายมือชื่อ

เซอร์แพทริก สจวร์ต OBE (อังกฤษ: Sir Patrick Stewart, เกิด 13 กรกฎาคม ค.ศ. 1940) เป็นนักแสดงชาวอังกฤษที่มีอาชีพมายาวนานกว่าเจ็ดทศวรรษในด้านการผลิตละครโทรทัศน์ ภาพยนตร์ และวิดีโอเกมต่างๆ เขาได้รับการเสนอชื่อเข้าชิงรางวัล โอลิเวียร์, โทนี, ลูกโลกทองคำ, เอ็มมี และ สมาคมนักแสดงโทรทัศน์ เขาได้รับดาวบนฮอลลีวูดวอล์กออฟเฟม เมื่อวันที่ 16 ธันวาคม ค.ศ. 1996 ในปี ค.ศ. 2010 เขาได้รับแต่งตั้งเป็นอัศวินโดยสมเด็จพระราชินีนาถเอลิซาเบธที่ 2 สำหรับการให้บริการด้านละคร
ในปี ค.ศ. 1966 สจวตเข้าเป็นสมาชิกของโรยัลเช็กสเปียร์คอมพานี สจวตเปิดตัวในละครเวทีบรอดเวย์ ใน ค.ศ. 1971 ในผลงานเรื่อง อะมิดซัมเมอร์ไนท์สดรีม ในปี ค.ศ. 1979 เขาได้รับรางวัลโอลิเวียร์สาขานักแสดงสมทบชายยอดเยี่ยม จากการแสดงของเขาในเรื่อง
แอนโทนีและคลีโอพัตรา ที่โรงละครเวสต์เอนด์ บทบาททางโทรทัศน์เรื่องแรกของเขาอยู่ในซีรีส์ของไอทีวีเรื่อง โคโรเนชั่นสตรีท ในปี ค.ศ. 1967 บทบาทสำคัญในจอภาพยนตร์เรื่องแรกของเขาอยู่ในบีบีซี - ผลงานทางโทรทัศน์ที่ออกอากาศเรื่อง ฟอลออฟอีเกิลส์ (1974), ไอ, คลอเดียส (1976) และ ติงเกอร์เทลเลอร์โซลเจอร์สปาย (1979) ในปี ค.ศ. 2008 เขาแสดงเป็นราชาคลอเดียส ในเรื่อง แฮมเลต และได้รับรางวัลโอลิเวียร์ครั้งที่สอง และได้รับการเสนอชื่อชิงรางวัลโทนี เป็นครั้งแรกจากผลงานเวสต์เอนด์และละครเวทีบรอดเวย์ตามลำดับ
สจวร์ตมีชื่อเสียงจากบทบาทนำในฐานะกัปตัน ฌอง-ลุค ปิการ์ด ในเรื่อง สตาร์เทร็ก: เดอะเน็กซ์เจเนเรชั่น (1987–94), ภาพยนตร์ที่ตามมา และ สตาร์เทร็ก: ไพคาร์ด (2020–ปัจจุบัน) เขาแสดงเป็น กัปตันเอแน็ป ในซีรีส์ของยูเอสเอเน็ตเวิร์คเรื่อง โมบีดิก (1998) รับบทเอเบเนเซอร์ สครูจ ในซี่รีส์ของทีเอ็นทีเรื่อง อะคริสต์มาสแครอล (1999) และ พระเจ้าเฮนรีที่ 2 ในเรื่อง เดอะไลออนอินวินเตอร์ ของโชว์ไทม์ (2003) นอกจากนี้ เขายังมีชื่อเสียงจากการแสดงตลกในซิทคอมของเอ็นบีซีเรื่อง ฟราซิเออร์ และซีรีส์ของบีบีซีเรื่อง เอ็กซ์ตร้า ซึ่งเขาได้รับการเสนอชื่อเข้าชิงรางวัลไรม์ไทม์เอมีอวอร์ดสาขานักแสดงรับเชิญยอดเยี่ยมในซีรีส์ตลก เขาเพิ่งแสดงนำในซีรีส์ของสตาร์ซเรื่อง บลันท์ ทอล์ค (2015–2016) ปัจจุบันเขาให้เสียงพากย์เอเวอรี่ บูลล็อค รองผู้อำนวยการซีไอเอในเรื่อง อเมริกันแดด!
บทบาทในภาพยนตร์เรื่องแรกของสจวตคือ เทรเวอร์ นันน์ ในเรื่อง เฮดดา (1975) ตามมาด้วยการแสดงเป็น จอห์น บอร์แมน ในเรื่อง เอ็กซ์คาลิเบอร์ (1981) และเป็น เดวิด ลินช์ ในเรื่อง ดูน (1984) เขามีชื่อเสียงมากขึ้นเมื่อแสดงเป็น ศาสตราจารย์ชาร์ลส์ ซาเวียร์ ในเรื่อง ซีรีส์ X-เม็น (2000–2009), โลแกน (2017) และอีกเวอร์ชันของตัวละครในจักรวาลภาพยนตร์มาร์เวลเรื่อง จอมเวทย์มหากาฬ ในมัลติเวิร์สมหาภัย ( 2022) เขาปรากฏตัวในภาพยนตร์เช่น แอล.เอ. สตอรี (1991), โรบินฮู้ด: ชายในชุดรัดรูป (1993), เจฟฟรีย์ (1995) และ เด็กที่จะเป็นราชา (2019) เขายังมีชื่อเสียงจากผลงานพากย์เสียงในภาพยนตร์เช่น เดอะเพจมาสเตอร์ (1994), เดอะปรินซ์ออฟอียิปต์ (1998), จิมมี นิวตรอน: บอยจีเนียส (2001), ชิกเก้นลิตเติ้ล (2005), จีโนมีโอ (2011) และ เท็ด (2012)
แหล่งข้อมูลอื่น

ภาพเหมือนของ แพทริก สจวร์ต ที่หอศิลป์ภาพเหมือนแห่งชาติ
แพทริก สจวร์ต ที่อินเทอร์เน็ตบรอดเวย์ดาตาเบส
แม่แบบ:IOBDB name
แพทริก สจวร์ต ที่อินเทอร์เน็ตมูวีเดตาเบส
แพทริก สจวร์ต ที่ฐานข้อมูลภาพยนตร์ทีซีเอ็ม
แพทริก สจวร์ต ที่ออลมูวี
แม่แบบ:Emmys person
Patrick Stewart Answers the Web's Most Searched Questions at Wired
แม่แบบ:LCAuth
แม่แบบ:ISFDB name
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิตาลี  อิสราเอล  สหรัฐ  เช็กเกีย  ออสเตรเลีย  เกาหลี  เนเธอร์แลนด์  โปแลนด์ 
ศิลปิน:  รางวัลเอมมี  รางวัลแกรมมี  มิวสิกเบรนซ์ 
ประชาชน:  Trove 
อื่น ๆ:  SNAC  IdRef
แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น

| แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น |
| --- | --- |
เกิด: แพทริก โบวส์-ลีออน 22 กันยายน พ.ศ. 2427 ฮาร์ตฟอร์ดเชอร์ สหราชอาณาจักร
เสียชีวิต: 25 พฤษภาคม พ.ศ. 2492 (64 ปี) แองกัส ประเทศสกอตแลนด์
คู่สมรส: เลดีโดโรเธีย ออสบอร์น
บุตร: จอห์น โบวส์-ลีออน มาสเตอร์แห่งกามิส เลดีซิซิเลีย ฮาริงตัน ทิโมธี โบวส์-ลีออน เอิร์ลที่ 16 แห่งสตราธมอร์และคิงฮอร์น เลดีแนนซี แบร์ล
บิดามารดา: คอลด โบวส์-ลีออน เอิร์ลที่ 14 แห่งสตราธมอร์และคิงฮอร์น เซซิเลีย โบวส์-ลีออน เคาน์เตสแห่งสตราธมอร์และคิงฮอร์น
แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น (อังกฤษ: Patrick Bowes-Lyon, 15th Earl of Strathmore and Kinghorne) เกิดเมื่อวันที่ 22 กันยายน 2427 เป็นบุตรชายคนที่ 3 และคนแรก ใน คอลด โบวส์-ลีออน เอิร์ลที่ 14 แห่งสตราธมอร์และคิงฮอร์น และ เซซิเลีย โบวส์-ลีออน เคาน์เตสแห่งสตราธมอร์และคิงฮอร์น  เธอมีพี่น้องร่วมบิดามารดาดังนี้
ไวโอเลท โบวส์-ลีออน
แมรี แอลฟินสโตน เลดีแอลฟินสโตน
จอห์น โบวส์-ลีออน
อเล็กซานเดอร์ โบวส์-ลีออน
เฟอร์กัส โบวส์-ลีออน
โรส เลเวนสัน-โกเวอร์ เคาน์เตสแกรนด์วิลล์
ไมเคิล โบวส์-ลีออน
เอลิซาเบธ โบวส์-ลีออน
เดวิด โบวส์-ลีออน
เขาเป็นพระเชษฐาใน สมเด็จพระราชินีเอลิซาเบธ พระราชชนนี พระราชมาตุลา (ลุงฝ่ายแม่ใน) ใน สมเด็จพระราชินีนาถเอลิซาเบธที่ 2 แห่งสหราชอาณาจักร กับ เจ้าหญิงมาร์กาเรต เคาน์เตสแห่งสโนว์ดอน เมื่อเกิดการระบาดของสงครามโลกครั้งที่หนึ่ง เขาเข้าประจำการพร้อมกับ Black Watch ในวันที่ 19 มิถุนายน พ.ศ. 2463 เขาได้รับแต่งตั้งให้เป็นรองผู้หมวดแห่งฟอร์ฟาร์ไชร์ และเฉกเช่นๆ พี่น้องคนอื่นๆ เขาได้รับเกียรติเป็นแขกในงานอภิเษกสมรสของ สมเด็จพระราชินีนาถเอลิซาเบธที่ 2 กับ เจ้าชายฟิลิป
ภรรยาของเขาถึงแก่กรรมเมื่อวันที่ 18 มิถุนายน พ.ศ. 2489 ขณะอายุ 57 ปี เขามีอายุยืนกว่าเธอเกือบ 3 ปี และถึงแก่กรรมเมื่อวันที่ 25 พฤษภาคม พ.ศ. 2492 ในเมืองแองกัส สกอตแลนด์ ขณะมีอายุได้ 64 ปี
ครอบครัว

เขาสมรสกับเลดีโดโรเธีย เบียทริกซ์ โกดอลฟิน ออสบอร์น (3 ธันวาคม พ.ศ. 2431 – 18 มิถุนายน พ.ศ. 2489) ธิดาของจอร์จ ออสบอร์น ดยุกแห่งลีดส์ที่ 10 เมื่อวันที่ 21 พฤศจิกายน พ.ศ. 2451 ที่ลอนดอน ทั้งคู่มีลูกสี่คน คือ
จอห์น โบวส์-ลีออน มาสเตอร์แห่งกามิส
เลดีซิซิเลีย ฮาริงตัน
ทิโมธี โบวส์-ลีออน เอิร์ลที่ 16 แห่งสตราธมอร์และคิงฮอร์น
เลดีแนนซี แบร์ล
แพตตี กุกเกนไฮม์

| แพตตี กุกเกนไฮม์ |
| --- | --- |
อาชีพ: นักแสดง นักเขียน นักแสดงตลก
แพตตี กุกเกนไฮม์ (อังกฤษ: Patty Guggenheim) เป็นนักแสดงตลก นักเขียน และนักแสดงชาวอเมริกัน สมาชิกของคณะตลกเดอะกราวด์ลิง ในฐานะนักแสดง เธอมีชื่อเสียงที่สุดจากบทบาท เมดิซินน์ คิง ในเรื่อง ชี-ฮัลค์: ทนายสายลุย
ชีวิตส่วนตัว

กุกเกนไฮม์บอกกับสื่อว่าเธออาศัยอยู่ในอพาร์ตเมนต์เก่าของเพื่อนนักแสดงเอ็มซียู คริส เฮมส์เวิร์ธ ในลอสแอนเจลิส และยังคงได้รับจดหมายตามที่อยู่ของเขาเป็นครั้งคราว เธอจบการศึกษาจากมหาวิทยาลัยอินเดียนา
อาชีพ

ในฐานะนักแสดงตลก กุกเกนไฮม์เป็นส่วนหนึ่งของคณะละครตลกเดอะกราวด์ลิงที่เป็นบริษัทหลัก เธอปรากฏตัวในรายการ เคิร์บยัวร์เอนธูซิแอสซึม ในปี ค.ศ. 2021 เธอมีบทบาทเล็กน้อยในฐานะนักแสดงในเรื่อง เรโน 911!, มิสเตอร์. เมเยอร์, ซุปเปอร์สโตร์, เดอะมิดเดิล, โมเดิร์นแฟมลี, และ สปลิตติงอัพทูเกเตอร์ เธอมีบทบาทประจำในซีรีส์คอมเมดี้เรื่อง ฟลอริดาเกิร์ลส์ ของ ป็อปทีวี และเรื่อง แมรี+เจน ของเอ็มทีวี กุกเกนไฮม์ยังเขียนบทและแสดงในเรื่อง แบร์ลีเฟมัส และยังพากย์เสียงเป็นแพตตี มีมในเรื่อง ซูเปอร์แมนชั่น อีกด้วย
กุกเกนไฮม์ปรากฏตัวในปี ค.ศ. 2022 ในเรื่อง ชี-ฮัลค์: ทนายสายลุย ทางดิสนีย์+ ซึ่งรับบทเป็น เมดิซินน์ คิง สาวนักปาร์ตี้และผู้ช่วยของนักมายากล ผู้ซึ่งสร้างความสัมพันธ์ที่ไม่น่าเป็นไปได้กับกับหว่อง, ที่แสดงโดย เบเนดิกต์ หว่อง ตัวละครนี้กลายเป็นที่ชื่นชอบของแฟน ๆ และมีการเรียกร้องให้กุกเกนไฮม์และหว่องมีภาคแยกของตัวเอง หรือภาคแยกของกุกเกนไฮม์กับจามีลา จามิล ผู้แสดงเป็นทิทาเนียในซีรีส์ แคต โคอิโร ผู้กำกับเรื่อง ฟลอริดาเกิร์ลส์ และ ชี-ฮัลค์: ทนายสายลุย แสดงความคิดเห็นว่ากุกเกนไฮม์และหว่องกำลังล้อเลียนเรื่องต่าง ๆ เช่น เดอะโวปรานอส และ ค็อกเทล เป็นการแสดงสดและไม่มีสคริปต์ โดยโคอิโรอ้างว่า "นั่นมาจากเคมีที่ตลกขบขันของนักแสดงล้วน ๆ และเราจะพูดว่า เราพร้อมที่จะโยนกล้องไปที่สองคนนี้เพราะมันตลกมาก” โคอิโรยังแสดงความคิดเห็นว่าเธอทำงานกับกุกเกนไฮม์บ่อยแค่ไหนและทำไม โดยกล่าวว่า "ฉันจะไม่ไปไหนเลยถ้าไม่มีผู้หญิงคนนั้น เธอเป็นอัจฉริยะด้านตลก เธอเข้ามาคัดเลือกเพื่อเรา และทุกคน [ที่กำลังดูการออดิชั่นนั้น] ก็เป็นจริง ทุกคนร้องไห้หัวเราะน้ำตาไหล" การแสดงของกุกเกนไฮม์ได้รับการยกย่องว่ามี 'ความฉลาดที่เงียบสงบ' และ'เมดิซินน์ของกุกเกนไฮม์เป็นหนึ่งในตัวละครร่วมสมัยอย่างแท้จริงตัวแรกที่เข้าสู่เอ็มซียูในไม่ช้า — บางคนที่ดีกว่าหรือรู้สึกแย่ในความเป็นจริง' กล่าวโดย ทีวีไลน์ ผู้มอบรางวัล ทีวีไลน์ นักแสดงประจำสัปดาห์ให้กุกเกนไฮม์
แหล่งข้อมูลอื่น

แพตตี กุกเกนไฮม์ ที่อินเทอร์เน็ตมูวีเดตาเบส
เพลย์กราวด์

| เพลย์กราวด์ |
| --- | --- |

ข้อมูลพื้นฐาน
ที่เกิด: ชลบุรี ประเทศไทย
แนวเพลง: ออลเทอร์นาทิฟร็อก อินดี้ ร็อก บริตป็อป
ช่วงปี: พ.ศ. 2546 - ปัจจุบัน
ค่ายเพลง: RIP Studio พ.ศ. 2546 - 2549  จีเอ็มเอ็ม แกรมมี่ พ.ศ. 2550 - 2554  สนามหลวงมิวสิก พ.ศ. 2555 - 2557   มีเรคคอร์ดส พ.ศ. 2558 - ปัจจุบัน

สมาชิก: กฤษติกร พรสาธิต (ติ๊ก) : ร้องนำ ตุลย์ เหมือนสร้อย (ตุลย์) : กีตาร์ ปรัชญา คำเมือง (เก้ง) : เบส อภิชาติ มุจฉากล่ำ (ชาติ) : กลอง
อดีตสมาชิก: นุชา สุพานิช (น็อต) : กลองชุด วัชระ ชัยพันธุ์ (ตุ้ย) : กีตาร์ (เสียชีวิตแล้ว)

เว็บไซต์: เว็บไซต์อย่างเป็นทางการ  เว็บไซต์แฟนคลับ
เพลย์กราวด์ (อังกฤษ: Playground) วงดนตรีแนวออลเทอร์นาทิฟร็อกและบริตป็อปจากจังหวัดชลบุรี สังกัดค่าย มีเรคคอร์ดส ในเครือ มิวซิกมูฟ มีเพลงที่มีชื่อเสียงอย่าง เพลง "มุม", "โซลเมต" (Soul Mate), "ปล่อยวาง" และอีกมากมาย โดยในปัจจุบันได้ย้ายมาสังกัดค่ายจีเอ็มเอ็ม แกรมมี่ซึ่งได้ปล่อยซิงเกิลแรกออกมาก็กลายเป็นที่กล่าวถึงของคนหลาย ๆ กลุ่ม คือเพลง เจ้าชู้? และได้มีอัลบัมเต็ม ออกมาอัลบัมแรกกับทางสังกัดใหม่ คือ อัลบัม Playboy & Girl ซึ่งในอัลบัมนี้มีเพลงฮิตอย่างเช่น ไร้สาระ, อีกครั้ง อีกครั้ง และอีกครั้ง รวมถึงเพลงจังหวะซึ้ง ๆ อย่าง ฟุ้งซ่าน เป็นต้น
อัลบัมแรกจากทางสังกัด ทางสังกัดได้ให้เพลย์กราวด์ขึ้นโชว์เพลง ในงาน MRD ครั้งที่ 5 ซึ่งได้นำซิงเกิลใหม่ คนคิดมาก มาเล่นเป็นที่แรกด้วย หลังจากนั้นได้ปล่อยตามคลื่นวิทยุ ซึ่งความแรงนี้ ทำให้เพลง คนคิดมาก ทะยานขึ้นไปอยู่ใน อันดับที่ 1 ใน Hotwave Music Top 20 ของ Atimemedia และ อันดับ 14 ของ Seed Chart Top 20 เลยทีเดียว ซึ่งเป็นผลทำให้เพลย์กราวด์เป็นที่รู้จักของคนทั่วไปในวงที่กว้างขึ้น นอกจากนี้ Playground ยังมีซิงเกิลที่ดัง ๆ ในอัลบัมใหม่ภายใต้สังกัดใหม่อย่าง สนามหลวงมิวสิก ค่ายในเครือ GMM Grammy อีกมากมาย ซึ่งได้ออกอัลบัมที่สองกับค่ายนี้โดยใช้ชื่ออัลบัมว่า Apollo 0.4 และได้ฉลองครบ 10 ปี ของวงด้วยอัลบัมใหม่ในปลายปี 2555 กับเพลงแรกที่ชื่อว่า Anniversary ด้วย
สมาชิก > สมาชิก

วงเพลย์กราวด์มีสมาชิกทั้งหมด 4 คน โดยมีตำแหน่งร้องนำ 1 คน กีต้าร์ 2 คน เบส 1 คน  ดังนี้
| สมาชิก  |
| --- | --- | --- | --- | --- | --- |

| # | รายชื่อสมาชิกในวง | ชื่อเล่น | ตำแหน่ง | วันเกิด  |  |
| 1 | กฤษติกร พรสาธิต | (ติ๊ก) | ร้องนำ | (เกิด 23 มีนาคม พ.ศ. 2524)  |  |
| 2 | ตุลย์ เหมือนสร้อย | (ตุลย์) | กีตาร์ | (เกิด 7 ตุลาคม พ.ศ. 2523)  |  |
| 3 | วัชระ ชัยพันธุ์ | (ตุ้ย) | กีตาร์ | (13 มกราคม พ.ศ. 2523 -  23 มิถุนายน พ.ศ. 2564)  |  |
| 4 | ปรัชญา คำเมือง | (เก้ง) | เบส | (เกิด 7 สิงหาคม พ.ศ. 2524)  |  |
สมาชิก > อดีตสมาชิก

นุชา สุพานิช (น็อต) กลองชุด - แยกตัวออกไปจากวง
วัชระ ชัยพันธุ์ (ตุ้ย) กีตาร์ - เสียชีวิต
สมาชิก > ตารางลำดับการเปลี่ยนแปลงสมาชิก

ในตารางด้านล่างนี้จะแสดงเฉพาะอัลบัมเต็มและคอนเสิร์ตเท่านั้น ไม่รวมถึงอัลบัมพิเศษ และอัลบัมรวมศิลปินอื่น
| สมาชิก | อัลบัม> Welcome To Cubic World  (พ.ศ. 2547) | อัลบัม> Mr.Postman  (พ.ศ. 2549) | อัลบัม> คอนเสิร์ต เปิดสนามเด็กเล่น  (พ.ศ. 2549) | อัลบัม> คอนเสิร์ต MRD Malang Rock Day #1  (พ.ศ. 2551) | อัลบัม> Playboy & Girl  (พ.ศ. 2551) | อัลบัม> คอนเสิร์ต MRD Malang Rock Day #5  (พ.ศ. 2552) | อัลบัม> Apollo 0.4  (พ.ศ. 2554) | อัลบัม> 10 YEARS ANNIVERSARY  (พ.ศ. 2557) | อัลบัม> Singles  (พ.ศ. 2559 - ) |
| --- | --- | --- | --- | --- | --- | --- | --- | --- | --- |
กฤษติกร พรสาธิต (ติ๊ก) ร้องนำ:  
ตุลย์ เหมือนสร้อย (ตุลย์) กีตาร์:  
วัชระ ชัยพันธุ์ (ตุ้ย) กีตาร์:  
ปรัชญา คำเมือง (เก้ง) เบส:  
| อภิชาติ มุจฉากล่ำ (ชาติ) กลอง |  |  |   |   |   |   |   |   |   |
| นุชา สุพานิช (น็อต) กลอง |   |   | แยกตัวออกจากวง | แยกตัวออกจากวง | แยกตัวออกจากวง | แยกตัวออกจากวง | แยกตัวออกจากวง | แยกตัวออกจากวง | แยกตัวออกจากวง |